b'\n_START_ARTICLE_\nLietuvos slaugos specialist\xc5\xb3 organizacija\n_START_PARAGRAPH_\nLietuvos slaugos specialist\xc5\xb3 organizacija (LSSO)\xc2\xa0\xe2\x80\x93 Lietuvos savaranki\xc5\xa1ka profesin\xc4\x97 organizacija, atstovaujanti slaugytoj\xc5\xb3 ekonominiams, socialiniams, profesiniams interesams ir ginanti j\xc5\xb3 teises. \xc4\xaekurta 1992\xc2\xa0m. gruod\xc5\xbeio 19 d._NEWLINE_B\xc5\xabstin\xc4\x97 Vilniuje, Jasinskio g. 9, 403.\n_START_SECTION_\nStrukt\xc5\xabra\n_START_PARAGRAPH_\nLSSO sudaro 10 skyri\xc5\xb3 pagal Lietuvos Respublikos administracin\xc4\xaf suskirstym\xc4\x85. Turi apie 10 000 nari\xc5\xb3. Skyri\xc5\xb3 direktoriai su skyri\xc5\xb3 tarybos nariais koordinuoja LSSO pirmini\xc5\xb3 grupi\xc5\xb3 veikl\xc4\x85. Veikia Profesini\xc5\xb3 reikal\xc5\xb3 komitetas, Darbo ir socialini\xc5\xb3 reikal\xc5\xb3 komitetas ir Naryst\xc4\x97s pl\xc4\x97tros komitetas.\n_START_SECTION_\nVeikla\n_START_PARAGRAPH_\nLietuvos slaugos specialist\xc5\xb3 organizacija vadovaujasi 1993\xc2\xa0m. priimtais \xc4\xafstatais._NEWLINE_Organizacijos tikslas\xc2\xa0\xe2\x80\x93 dalyvaujant sveikatos prie\xc5\xbei\xc5\xabros pertvarkos procesuose prisid\xc4\x97ti prie sveikatos politikos formavimo, r\xc5\xabpintis slaugytoj\xc5\xb3 bendruomen\xc4\x97s profesiniais interesais. Siekia teisingo apmok\xc4\x97jimo u\xc5\xbe darb\xc4\x85, saugi\xc5\xb3 ir sveikatai nekenksming\xc5\xb3 darbo s\xc4\x85lyg\xc5\xb3, darbo santyki\xc5\xb3 stabilumo. Padeda kelti slaugytoj\xc5\xb3 kvalifikacij\xc4\x85 darbo teis\xc4\x97s, organizacin\xc4\x97s veiklos ir kitose srityse. Lietuvos slaugos specialist\xc5\xb3 organizacija nuo 1994\xc2\xa0m. yra Tarptautin\xc4\x97s slaugytoj\xc5\xb3 tarybos nar\xc4\x97, nuo 1996\xc2\xa0m. Europos slaugytoj\xc5\xb3 asociacij\xc5\xb3 federacijos prie Europos s\xc4\x85jungos tikroji nar\xc4\x97, nuo 1997\xc2\xa0m. Europos slaugytoj\xc5\xb3 ir aku\xc5\xa1eri\xc5\xb3 nacionalini\xc5\xb3 asociacij\xc5\xb3 forumo prie Pasaulin\xc4\x97s sveikatos organizacijos nar\xc4\x97.'